B'segwitu għall-konklużjonijiet tal-Kunsill tal-11 ta' Diċembru, il-Kummissjoni llum adottat proposta għal rakkomandazzjoni tal-Kunsill dwar qafas komuni għall-użu, għall-validazzjoni u għar-rikonoxximent reċiproku tat-testijiet rapidi tal-antiġeni. Mit-tifqigħa tal-pandemija tal-COVID-19 'l hawn, l-ittestjar dijanjostiku evolva b'rata mgħaġġla u ta xhieda tar-rwol ċentrali li jaqdi fil-kontroll tat-tifqigħat. Ir-rakkomandazzjonijiet proposti mill-Kummissjoni se jiżguraw l-użu, il-validazzjoni u r-rikonoxximenti uniformi tat-testijiet rapidi tal-antiġeni fl-UE. Illum, il-Kummissjoni ffirmat ukoll kuntratt qafas ma' Abbott and Roche, li se jippermetti l-akkwist ta' aktar minn 20 miljun test rapidu tal-antiġeni, b'valur sa EUR 100 miljun, iffinanzjat mill-Istrument għall-Appoġġ ta' Emerġenza (ESI). Dawn it-testijiet se jkunu disponibbli għal-Istati Membri minn kmieni fl-2021 bħala parti mill-istrateġija tal-UE tal-ittestjar għall-COVID-19. Stella Kyriakides, il-Kummissarju għas-Saħħa u s-Sikurezza Alimentari, stqarret: “It-testijiet rapidi tal-antiġeni joffrulna l-ħeffa, l-affidabbiltà u r-rispons rapidu li neħtieġu biex niżolaw il-każijiet tal-COVID. Dan huwa kruċjali biex innaqqsu l-veloċità li biha qed tinxtered il-pandemija. L-ittestjar se jibqa' fundamentali fix-xhur li ġejjin, anke issa li qed nimmiraw li nibdew nintroduċu l-vaċċini fl-UE mis-27 ta' Diċembru 'l quddiem. Jeħtieġ li nżidu l-kapaċità tal-ittestjar b'mod parallel biex inżommu l-virus taħt kontroll. Bħala għajnuna għal dawn l-isforzi, illum iffirmajna kuntratt biex nappoġġaw lill-Istati Membri b'aktar minn 20 miljun test rapidu.” Miżuri rrakkomandati Attwalment, l-aktar metodoloġija affidabbli għall-ittestjar għall-COVID-19 hija t-test tal-RT-PCR. Madankollu, minħabba ż-żieda fl-użu, li min-naħa tiegħu irriżulta f'ċerta skarsezza, kif ukoll għall-fatt li dan it-test huwa relattivament għali u li l-ksib tar-riżultati jieħu l-ħin, l-użu komplementari tat-testijiet rapidi tal-antiġeni, f'ċerti ċirkostanzi speċifiċi, qed isir dejjem aktar rakkomandabbli. Għall-użu tat-testijiet rapidi tal-antiġeni, huwa rrakkomandat li l-Istati Membri: Għall-validazzjoni u r-rikonoxximent reċiproku tat-testijiet rapidi tal-antiġeni, huwa rakkomandat li l-Istati Membri: Sfond Fil-konklużjonijiet dwar il-COVID-19 li adottaw il-mexxejja tal-UE fil-laqgħa tal-Kunsill Ewropew tal-10-11 ta' Diċembru, huma appellaw lill-Kummissjoni biex tippreżenta proposta għal Rakkomandazzjoni tal-Kunsill dwar qafas komuni għat-testijiet rapidi tal-antiġeni u għar-rikonoxximent reċiproku tar-riżultati tat-testijiet. Il-proposta tal-lum tibni fuq ir-rakkomandazzjoni preċedenti tal-Kummissjoni dwar l-użu tat-testijiet rapidi tal-antiġeni għad-dijanjożi tal-infezzjoni tas-SARS-CoV-2 tat-18 ta' Novembru. Din issegwi r-rakkomandazzjoni tal-Kummissjoni tat-28 ta' Ottubru biex jiġu żgurati approċċ komuni u strateġiji ta' ttestjar aktar effiċjenti madwar l-UE. Permezz tal-Istrument għall-Appoġġ ta' Emerġenza (ESI), li ġie adottat mill-Kunsill f'April 2020, il-baġit tal-UE jintervjeni biex jiġi pprovdut appoġġ ta' emerġenza li jippermetti lill-Unjoni kollha tindirizza l-konsegwenzi umani u ekonomiċi ta' kriżi bħall-pandemija li għaddejja bħalissa. L-Istrument għall-Appoġġ ta' Emerġenza diġà ntuża aktar kmieni din is-sena biex jinxtraw minn qabel il-vaċċini u l-maskri PPE. Għal Aktar Informazzjoni Proposta għal rakkomandazzjoni tal-Kunsill dwar qafas komuni għall-użu, għall-validazzjoni u għar-rikonoxximent reċiproku tat-testijiet rapidi tal-antiġeni Rakkomandazzjoni tal-Kummissjoni dwar l-użu tat-testijiet rapidi tal-antiġeni għad-dijanjożi tal-infezzjoni tas-SARS-CoV-2 Rakkomandazzjoni tal-Kummissjoni tat-28 ta' Ottubru dwar l-istrateġiji tal-ittestjar għall-COVID-19 Il-Komunikazzjoni dwar l-istrateġija ″Nipproteġu ruħna mill-COVID-19 fix-xitwa″ Skeda informattiva dwar Azzjonijiet tas-Saħħa appoġġati permezz tal-ESI Mistoqsijiet u Tweġibiet dwar l-Istrument għall-Appoġġ ta' Emerġenza Ir-rispons tal-UE għall-coronavirus Ħarsa ġenerali lejn ir-rispons tal-Kummissjoni